**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 63/14.09.2018**

**privind achiziţionarea unui serviciu juridic de consultanţă, de asistenţă şi de reprezentare**

Consiliul Local al Comunei Caţa întrunit în şedinţă extraordinară în data de 14.09.2018;

Având în vedere expunerea de motive nr. 3725 din 12.09.2018 a primarului Comunei Caţa, domnul Vocilă Gheorghe, din care reiese necesitatea achiziţionării urgente a unui serviciu juridic de consultanţă, de asistenţă şi de reprezentare în cadrul litigiului împotriva Curţii de Conturi Braşov, aflat pe rolul Curţii de Apel Braşov;

În temeiul art. 29 alin. (1) lit. d şi alin. (3) lit. b din Legea nr. 98/2016 privind achiziţiile publice, republicată, cu modificările şi completările ulterioare, prevederilor Legii privind finanţele publice locale şi art. 21 alin. (1), (2) şi alin. (3), art. 36 alin. (9), art. 45, art. 115 din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1. Se aprobă achiziţionarea unui serviciu juridic de consultanţă, de asistenţă şi de reprezentare prin încheierea unui contract de servicii juridice în vederea reprezentării Comunei Caţa în litigiul împotriva Curţii de Conturi Braşov în cadrul dosarului nr. 360/64/2018 aflat pe rolul Curţii de Apel Braşov.

Art. 2. (1) Se împuterniceşte Primarul Comunei Caţa, domnul Vocilă Gheorghe, să selecteze un avocat/cabinet de avocaţi, să negocieze valoarea serviciilor juridice şi să semneze contractul de servicii juridice menţionat la art. 1.

(2) Cheltuielile necesare în vederea ducerii la îndeplinire a prezentei hotărâri vor fi suportate din bugetul local al Comunei Caţa.

Art. 3. Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa.

PREŞEDINTE DE ŞEDINŢA, SECRETAR,

TŐRŐK ARPAD GUIGNARD ROXANA

Nr. consilieri în funcţie = 11; Nr. consilieri prezenţi = 10; Nr. voturi pentru = 10; Nr. voturi contra = 0.